tomron87/hebrew-wikipedia-sentences-corpus huggingface dataset:
"It Don't Matter" (בעברית: זה לא משנה) הוא שיר של הדי ג'יי הברזילאי אלוק והצמד המוזיקלי האמריקאי סופי טאקר שהוקלט על ידי הזמרת-יוצרת הרומנייה אינה.
השיר יצא לאור ב-7 במאי 2021, על ידי חברת התקליטים קונטרוורסיה רקורדס, כסינגל שלא מתוך אלבום אולפן.
"It Don't Matter" תואר כשיר מסוגת הדיפ האוס.
השיר הגיע למקום השני במצעד הסינגלים של רוסיה.
"It Don't Matter" נכתב על ידי ניק אודינו, שרלוט בוהלר, סופי האולי מסופי טאקר, לואיס יוז, או-יס ואלוק – שקיבל קרדיט בשמו האמיתי אלוק אשקר פרס פטרילו – בעוד שההפקה המוזיקלית נעשתה על ידי אלוק, יוז, או-יס וסופי טאקר.
הוא הופץ באופן בלעדי להשמעה בספוטיפיי כ-Spotify Single ב-7 במאי 2021 על ידי קונטרוורסיה.
קליפ מילים נלווה ל-"It Don't Matter" הועלה לערוץ היוטיוב של אלוק ב-7 במאי 2021, לאחר שנערך על ידי סרג'יו טווארדובסקי וכולל את מילות השיר בגופן שעוצב על ידי ברנדון ונטורה.
הקליפ כולל גם צילומים של המוזיקאים מופעים ברחבי העולם לפני מגפת הקורונה.
אינה ביצעה את השיר בשידור חי ב-17 באוגוסט 2021.
נכון לדצמבר 2021, מונה הצפיות של קליפ המילים עומד על למעלה מ-15 מיליון צפיות.
אזורתאריך יציאהפורמטחברת תקליטיםמקורעולם7 במאי 2021הזרמת מוזיקה • הורדה דיגיטליתקונטרוורסיה
(חג מולד עם מסיכות)") הוא סינגל של ג'ימי פאלון, בו משתתפות הזמרת-יוצרת האמריקאית אריאנה גרנדה והראפרית האמריקאית מייגן די סטליון.
הוא יצא לאור ב-7 בדצמבר 2021, על ידי חברת התקליטים ריפבליק רקורדס, כסינגל שלא מתוך אלבום.
השיר הגיע למקום ה-38 במצעד 40 שירי המיינסטרים.
השיר נכתב על ידי גרגורי היין, אריאנה גרנדה, מייגן פיט, עידו זמישלני, ג'ימי פאלון, מיילס ויליאם ורמי יעקב והופק על ידי עידו זמישלני ומיילס ויליאם.
ב-6 בדצמבר 2021, פאלון פרסם באינסטגרם ובטוויטר: "חבר'ה.
אני לא מאמין שאני כותב את זה אבל – אני מוציא הערב סינגל וקליפ חדשים עם אריאנה גרנדה ומייגן די סטליון".
הווידאו קליפ הרשמי של השיר פורסם ב-7 בדצמבר והועלה לערוץ היוטיוב הרשמי של ג'ימי פאלון.
נכון לאוקטובר 2022 עומד מונה הצפיות של הקליפ על למעלה מ-7 מיליון צפיות.
אזורתאריך יציאהפורמטחברת תקליטיםמקורכלל העולם7 בדצמבר 2021הזרמת מוזיקה • הורדה דיגיטליתריפבליק
"It Feels So Good" (בעברית: "זה מרגיש כל כך טוב") הוא שיר של הזמרת-יוצרת הבריטית סוניק.
השיר שוחרר ב-9 בנובמבר 1998 והגיע למקום ה-24 במצעד הסינגלים הבריטי.
במאי 2000, בעקבות הצלחת השיר בארצות הברית, השיר שוחרר מחדש ושהה 3 שבועות במקום הראשון באותו מצעד.
השיר נשאר בטופ 40 במשך 14 שבועות והפך לסינגל השלישי הנמכר ביותר לשנת 2000 בבריטניה.
השיר נמכר ביותר מ-700,000 עותקים בבריטניה נכון לאוקטובר 2014. השיר הצליח במדינות רבות, כולל ארצות הברית, כששודר בתדירות גבוהה ברדיו בפלורידה, מה שעזר לשיר להגיע למקום השמיני במצעד הבילבורד הוט 100, והוביל את סוניק לחתום בריפבליק רקורדס.
בשנת 2017 BuzzFeed דירגו את השיר במקום ה-33 ברשימת "101 שירי הריקוד הגדולים של שנות ה-90".
סוניק אמרה על השיר: "זה על הבחור הזה שמאוד אהבתי אותו לפני שנים, אך לא הגיב לרגשות שלי.
כי הוא הצליח באותה תקופה - ואני לא.
והוא חשב שאני הייתי מאוהבת בו בגלל ההצלחה שלו.
השיר הזה הוא רק דרך להצהיר שהוא היה זה שאהבתי".
השיר זכה לשבחים נרחבים לאחר שהושמע על ידי די ג'יי בטמפה, פלורידה, בשנת 2000. בגלל הפופולריות של השיר, היא החלה להתקרב למנהלים ביוניברסל מיוזיק גרופ דאג מוריס וג'ימי לובין.
בסופו של דבר היא הוחתמה ביוניברסל, והאלבום שלה Hear My Cry היה הראשון שלה ששוחרר תחת חברת התקליטים החדשה של יוניברסל, Republic Records, המבוססת על האינטרנט.
אחד משני הקליפים של השיר בוים על ידי טים סטורי והוקרן בבכורה בפברואר 2000.
""It Must Have Been Love" (השם המקורי של השיר היה "It Must Have Been Love (Christmas for the Broken Hearted)") הוא שיר שנכתב על ידי פר גסל ובוצע על ידי להקת הפופ-רוק השוודית רוקסט.
הבלדה הפכה ללהיט השלישי של הלהקה שכיכב במקום הראשון במצעד הפזמונים האמריקני, והיה לאחד השירים של הלהקה שזכה להצלחה המסחרית הגדולה ביותר.
לאורך השנים הלהקה הפיקה גרסאות שונות של השיר.
לבסוף, גרסה שהוקלטה בהופעה חיה שבוצעה בשנת 2009 בשילוב עם תזמורת פורסמה בשנת 2012 באלבום האולפן של הלהקה Travelling.
השיר נוצר לאחר שהסניף של EMI בגרמניה פנה ללהקה וביקש מהם ליצור "סינגל אינטליגנטי לחג המולד".
השיר היה אחד מחמשת השירים המצליחים ביותר במצעד הפזמונים השוודי, אך לא פורסם מחוץ לשוודיה.
הגרסה הזו של השיר מעולם לא נכללה באף אלבום אולפן של רוקסט עד שבשנת 1997 הופקה הגרסה המחודשה של אלבום הבכורה של הלהקה Pearls of Passion משנת 1986.
ביצוע של השיר בהופעה של הלהקה בתוכנית טלוויזיה שוודית במהלך שנת 1987 שימש כווידאו קליפ הראשון של השיר.
לאחר שללהקה היו מספר סינגלים, מתוך אלבומם , שזכו להצלחה עצומה, חברת סרטי טאצ'סטון פנו ללהקה ולחברת ההקלטות שלהם בבקשה להשתמש בשיר בפסקול הסרט "אישה יפה", בכיכובם של ריצ'רד גיר וג'וליה רוברטס.
הסרט יצא לאקרנים במרץ 1990 וזכה להצלחה עצומה.
אלבום הפסקול זכה גם הוא להצלחה מסחרית גדולה ומכר בסך הכל מעל לתשעה מיליון עותקים ברחבי העולם.
בגרסה המחודשת שונו כל האזכורים לחג המולד כמו שם השיר וגם במילות השיר לדוגמה המשפט "It's a hard Christmas day" שונה ל-"It's a hard winter's day" וכמו כן 24 שניות הוסרו מהחלק האחרון של השיר.
הגרסה המחודשת הפכה ללהיט בינלאומי במהלך קיץ 1990 וביוני 1990 השיר כיכב במשך שבועיים במקום הראשון במצעד הפזמונים האמריקני.
הסינגל הגיע בשיא למקום השלישי במצעד הפזמונים הבריטי, שם הוא נשאר במשך 14 שבועות.
השיר הפך ללהיט אדיר בנורווגיה, ושם הוא שהה במשך 12 שבועות במקום הראשון במצעד הפזמונים הנורווגי.
בשווייץ, השיר שהה במשך שלושה שבועות לא רצופים במקום הראשון במצעד הפזמונים השווייצרי.
בנוסף לכך השיר הגיע למקום הראשון במצעדי הפזמונים של קנדה, פולין וספרד, והיה אחד מחמשת השירים הפופולריים ביותר במצעדי הפזמונים של אוסטריה, בלגיה, אירלנד, יפן, הולנד, ניו זילנד ומערב גרמניה.
את הווידאו קליפ השני של השיר ביים דאג פריל והוא צולם במחסן.
הווידאו קליפ כלל גם קטעים מתוך הסרט "אישה יפה" בעוד שפרדריקסון שרה וניגנה בפסנתר וגסל ניגן בגיטרה.
הופקה גם גרסה חלופית של הווידאו קליפ, ללא קטעים מהסרט, שפורסמה רק בקלטת ה-VHS של הלהקה "The Videos" .
לפי פרדריקסון צילומי הווידאו קליפ היו חוויה סוריאליסטית משום שהבמאי רצה שכל התנועות שלהם יהיו בהילוך איטי, ולכן פרדריקסון הייתה צריכה לסנכרן את השירה במהירות כפולה וזה לטענתה היה הפעם הראשונה בה נאלצה ללמוד כיצד "לשיר בלדה מלאת רגש בסגנון של מיקי מאוס".
נכון לינואר 2024, לווידאו קליפ הזה ישנם מעל ל-746 מיליון צפיות ב-יוטיוב.
בשנת 1996 הלהקה פרסמה את אלבום האוסף בשפה הספרדית "Baladas en Español" אשר כלל 12 שירים שנכתבו על ידי כותב השירים הספרדי לואיס גומז-אסקולר, שלימים יהיה שותף לכתיבת הלהיט של ריקי מרטין "Livin' la Vida Loca".
האלבום פורסם רק במדינות דוברות ספרדית ופורטוגזית.
הגרסה הספרדית של השיר, אשר נקראה "No Sé Si Es Amor", פורסמה כסינגל בתחילת 1997. בפועל מילות השיר לא תורגמו, אלא היו מילים חדשות עם משמעות מעט שונה מהמילים המקוריות.
מארי פרדריקסון – שירה ופסנתר
פר גסל – קולות רקע
ItaloBrothers היא להקת דאנס גרמנית שנוסדה בשנת 2005. הלהקה מורכבת מהסולן מתיאס מטן, כריסטיאן סנדברג, האנו לוזה ודיטמר פולמן.
ב-25 בספטמבר 2009 הוציאה הלהקה את הסינגל "Stamp on the Ground", שהגיע בשיאו למקום ה-11 בנורווגיה ולמקום ה-14 בדנמרק.
כמו כן, זכה הסינגל בתואר הקלטה מסוג פלטינה כפולה מ-GLF ו-IFPI Danmark.
אלבום האולפן הראשון של ההלקה, יצא ב-10 בדצמבר 2010.
ב-25 בנובמבר 2011 הוציאה הלהקה, בשיתוף פעולה עם Carlprit , את הסינגל "Boom".
הסינגל זכה בתואר הקלטה מסוג זהב מ-IFPI Danmark.
ב-27 ביולי 2012 הוציאה הלהקה את הסינגל "My Life Is a Party", שבשיאו הגיע למקום ה-18 באוסטריה, למקום ה-43 בגרמניה ולמקום ה-34 בוולוניה.
כמו כן, הסינגל זכה בתואר הקלטה מסוג זהב ותואר הקלטה מסוג פלטינה מ-IFPI Danmark.
ב-15 במרץ 2013, הלהקה הוציאה את הסינגל "This Is Nightlife".
הסינגל הגיע בשיאו למקום ה-24 בצרפת ולמקום ה-13 בפינלנד.
כמו כן, הסינגל זכה בתואר הקלטה מסוג פלטינה מ-IFPI Danmark.
ב-24 באפריל 2015, הלהקה הוציאה, בשיתוף פעולה עם מרטין טונגבאג , את הסינגל "Springfield".
הסינגל הגיע בשיאו למקום השלישי בפינלנד, למקום ה-22 בנורווגיה ולמקום ה-51 בשוודיה.
כמו כן, הסינגל זכה בתואר הקלטה מסוג פלטינה משולשת מ-IFPI Norge.
ב-28 ביולי 2017 יצא הסינגל "Summer Air" של הלהקה, שהגיע בשיאו למקום השני בנורווגיה, למקום השישי בפינלנד ולמקום העשירי בשוודיה.
כמו כן, הסינגל זכה במספר תוארי הקלטה, כולל תואר הקלטה מסוג זהב מ-Music Canada ותואר הקלטה מסוג פלטינה מ-BVMI.
"It Would Be So Nice" (בעברית: "זה יהיה כל כך נחמד") הוא שיר של להקת הרוק הבריטית פינק פלויד, שנכתב על ידי הקלידן ריצ'רד רייט.
זה היה הסינגל הרביעי שהוציאה הלהקה והראשון שכלל את הגיטריסט החדש דייוויד גילמור, לאחר עזיבתו של המייסד סיד בארט.
השיר נותר מחוץ לאוסף Relics משנת 1971 שאסף שירים נדירים אחרים מסינגלים של פינק פלויד.
הבי-סייד של הסינגל, "Julia Dream", נכתב על ידי הבסיסט רוג'ר ווטרס (שעבר בהדרגה לתפקידו הסופי ככותב השירים והסולן השולט) ושוחרר מחדש גם באלבום The Early Singles.
על פי כתבה בעיתון שפורסמה באפריל 1968, ישנן שתי גרסאות של הסינגל המקורי עם מילים מעט שונות.
לפי הסיפור, לשיר הראשון הייתה התייחסות חולפת לעיתון הערב הלונדוני, ה"איבנינג סטנדרד".
זה היה אמור להיות אסור על ידי ה-BBC בגלל מדיניות קפדנית ללא פרסום אשר לא אפשרה אזכור של כל מוצר בשמו.
בכתבה, שפורסמה ב"איבנינג סטנדרד", נטען כי הלהקה נאלצה להוציא 750 ליש"ט נוספים כדי להקליט גרסה מיוחדת עבור ה-BBC ששינתה את מילות השיר ל"דיילי סטנדרט".
גרסה זו היא היחידה שהונפקה מחדש על גבי התקליט והתקליטור.
לא ידוע כמה מהדיסקים של "איבנינג סטנדרט", אם בכלל, קיימים בפועל.
למרות הפרסום הנוסף, הסינגל זכה למעט מאוד השמעות ולא הצליח להיכנס למצעד הסינגלים הבריטי.
מאמצי ההלחנה של ווטרס עצמו, לעומת זאת, לא היו מבטיחים יותר.
'Julia Dream', הבי-סייד של הסינגל, גיבש את אותה בעיה: למרות שהלהקה רצתה לשמור על האסתטיקה של סיד בארט, הניסיונות שלהם נשמעו קלילים ללא תקנה.ניק מייסון היה אפילו יותר קולני מווטרס בסלידתו מהשיר:מייסון: "פאקינג נורא, השיר הזה, לא?
באותה תקופה לא היה לנו כיוון.
יש כל כך הרבה אנשים שאומרים שזה חשוב שתתחילו לחשוב שזה חשוב.
זה אפשרי ב-LP לעשות בדיוק את מה שאנחנו רוצים לעשות..."
רוג'ר ווטרס: "נראה שההזמנות בשידור חי תלויות אם יש לך שיא בעשירייה או לא.
אני לא אוהב את השיר או את הדרך שבה שרים אותו".
מייסון: "היינו להקת רוקנרול ואם אתה להקת רוקנרול ויש לך תקליט שאתה רוצה להיות מספר אחת, אתה משמיע אותו ואם אומרים 'תוציא משהו' או מה שלא יהיה - אתה עושה את זה.
למעשה מה שאתה עושה זה בדיוק מה שנעשה - אתה עושה מזה כמה שיותר עיתונות.
אתה מצלצל לאיבנינג סטנדרד ואומר: 'ידעת שה-BBC לא ישמיע את התקליט שלנו כי הוא מזכיר את העיתון שלך?'"
ריצ'רד רייט - שירה כפולה, אורגן פארפיסה, פסנתר טאק, מלוטרון, חלילית
דייוויד גילמור - גיטרה חשמלית, גיטרה אקוסטית, קולות רקע
"It Must be Love" (בעברית: "זו חייבת להיות אהבה") הוא שיר שנכתב והוקלט בשנת 1971 על ידי הזמר הבריטי לאבי סיפר (Labi Siffre) , ויצא לאור באלבומו "Crying Laughing Loving Lying" משנת 1972. השיר הוקלט גם על ידי להקת הסקא-פופ הבריטית מאדנס בשנת 1981.
לאבִּי סיפר נולד בשנת 1945 כרביעי מבין חמישה ילדים, לאם בריטית ממוצא אנגלי ואפרו-ברבדיאני ולאב ניגרי.
ההקלטה המקורית של "It Must be Love" יצאה כסינגל בשנת 1971, והגיעה למקום ה-14 בינואר 1972 במצעד הסינגלים הבריטי.
השיר הופיע גם באלבומו של סיפר, "Crying Laughing Loving Lying" משנת 1972.
בשנת 1994, גרסת המקור של סיפר, עם מילים שונות, הופיעה בפרסומת עבור בנק מידלנד (כיום בבעלות חברת האחזקות HSBC).
השיר הופיע בשנת 2007, בפרסומת טלוויזיה בריטית עבור חברת התקשורת וודאפון.
מצעד (1971–1972)מיקום שיאאוסטרליה (Kent Music Report)46הולנד (סינגל טופ 100)25סינגלים בריטיים (OCC)14
הגרסה של להקת מאדנס יצאה במקור כסינגל עצמאי בסוף 1981, והגיעה למקום הרביעי במצעד הסינגלים הבריטי.
השיר הופיע באלבום האוסף של מאדנס "Complete Madness" בשנה שלאחר מכן.
בשנת 1983 הגיע השיר למקום ה-33 במצעד הבילבורד האמריקאי.
בשנת 2009, הופיעה גרסת כיסוי לשיר, בפרסומת עבור חברת LoveFilm (ספקית בריטית של משלוחי DVD בדואר ושל הזרמת וידאו).
בשנת 2012, ביצעה להקת מאדנס את השיר, יחד עם הזמר הבריטי אולי מארס בפסטיבל V.
מצעד (1981–1983)מיקום שיאאוסטרליה (Kent Music Report)6אירלנד (IRMA)5ניו זילנד (מוזיקה מוקלטת ניו זילנד)21סינגלים בבריטניה (OCC)4בילבורד הוט 10033
מצעד (1992)מיקום שיאאוסטרליה (ARIA)48אירלנד (IRMA)14ניו זילנד (מוזיקה מוקלטת)46סינגלים בבריטניה (OCC)6
השיר הופיע בסרט הקולנוע "The Tall Guy" משנת 1989, בכיכובם של ג'ף גולדבלום, רואן אטקינסון ואמה תומפסון.
סאגס, סולן להקת מאדנס, הופיע גם הוא בסרט בזמן ששר את השיר.
השיר הופיע בשנת 2017 בקומדיה הרומנטית האמריקאית "The lovers" בכיכובם של דברה ווינגר, טרייסי לטס, איידן גילן, מלורה וולטרס, טיילר רוס וג'סיקה סולה.
השיר הופיע בסרט הקולנוע איים אבודים משנת 2008, בכיכובם של מיכאל מושונוב, אושרי כהן, שמיל בן ארי, ויובל שרף, בסצנה האחרונה של הסרט.
גרסת מאדנס של השיר הייתה כלולה כנאמבר ב"גלואו", מופע תיאטרון האור השחור של ליאור כלפון.
בשנת 1975, השיר זכה לגרסת כיסוי על ידי הזמרת הבריטית לין פול , סולנית להקת המשחרים החדשים.
בשנת 2019 הופיע השיר באלבום "Children in Need" עבור ארגון הצדקה הבריטי של ה-BBC לילדים וצעירים מעוטי יכולת בבריטניה.
השיר בוצע על ידי השחקנים הבריטיים הלנה בונהם קרטר, ג'ים ברודבנט, אוליביה קולמן, שון דולי, לוק אוונס, סוראן ג'ונס, אדריאן לסטר, הימש פאטל, דייוויד טננט וג'ודי ויטאקר.
הלהקה הישראלית "Wonder Years" (ליאור סקר, שגיא אחיאל ודן קרפמן), ביצעו גרסת כיסוי לשיר, בתוכנית המציאות "הכוכב הבא לאירוויזיון 2020".
It Takes Two (בתרגום חופשי לעברית: זה דורש שניים) הוא משחק פעולה-הרפתקאות קואופרטיבי משנת 2021, שפותח על ידי Hazelight Studios והופץ על ידי Electronic Arts.
יצא למערכת הפעלה Microsoft Windows ולקונסולות פלייסטיישן 4, פלייסטיישן 5, אקסבוקס One ואקסבוקס סדרה X/S ב-26 במרץ 2021. בנוסף יצא לקונסולה נינטנדו סוויץ' ב-4 בנובמבר 2022.
המשחק עוקב אחר הזוג הנשוי קודי ומאי שבאופן קסום נלכדים בתוך צמד בובות של בתם רוז לאחר שסיפרו לה שבכוונתם להתגרש.
קודי ומאי, שהפכו לגרסאות ממוזערות של עצמם, שואפים להגיע לבתם בתקווה שבכוחה להשיבם לגופם האנושי.
בעודם חותרים להגיע אליה עליהם לשתף פעולה ולהתמודד ביחד עם תנאי השטח, פאזלים-חידות שצריך לפתור ואויבים שצריך לנצח.
בדומה למשחק הקודם של המפתחת השוודית, "A Way Out" (2018), גם הפרויקט הזה תוכנן כמשחק וידאו קואופרטיבי במסך מפוצל כך שיש לשחק בו עם שחקן אחר דרך המחשב/הקונסולה המקומית או באמצעות שרת מקוון.
כל אחד מהשחקנים שולט בקודי או מאי ויכול לבצע מגוון פעולות שמאפשרות לו לנוע בעולם, להילחם באויבים ולשתף פעולה עם השחקן השני בעודם חוקרים סביבות שונות באזור מגוריהם של הדמויות ומתמודדים עם בעיות.
למשל באחד משלבי המשחק קודי מקבל את היכולת להחזיר אחורה את הזמן ומאי מקבלת את היכולת לשכפל את עצמה.
שחקןדמותהערהפרופיל IMDbג'וזף בלדרמה / Joseph Balderrama 1. קודי2. דוקטור חכים1. דמות בשליטת השחקן – בעלה של מאי2. ספר מדבר התופס את עצמו כמומחה לאהבהאנאבל דאולר / Annabelle Dowler מאידמות בשליטת השחקן – אשתו של קודיקלייר קורבט / Clare Corbett רוזהבת של קודי ומאיליזי ווטרוורת' / Lizzie Waterworthקיוטיבובת הפילה
סטיבן טיילבי מהאתר "Push Square" העניק למשחק ציון של 8 מתוך 10 לאחר ששיחק בו עם חברתו וכתב: .
בפברואר 2025 התפרסם שהמשחק מכר כמעט 23 מיליון עותקים.
השיר ידוע בסגנון השירה המהיר שלו, ויש בו אזכורים רבים ומגוונים, כמו רביעיית אנשים עם ראשי התיבות "L.B.", כשהכוונה היא ללאונרד ברנשטיין, לאוניד ברז'נייב, לני ברוס ולסטר בנגס.
בראיון משנות ה-90 למגזין Musician, טען סולן הלהקה, מייקל סטייפ, כי האזכורים של "L.B" הגיעו מחלום שחלם בו מצא את עצמו במסיבה מוקף באנשים מפורסמים שכולם חולקים את ראשי התיבות הללו.
מקורו של השיר בשיר שלא פורסם בעבר בשם , אשר דומה לו במלודיה ובקצב.
"PSA" עצמו עובד מחדש מאוחר יותר ושוחרר כסינגל בשנת 2003, תחת השם "Bad Day".
בראיון למגזין Guitar World שפורסם בנובמבר 1996, הסכים גיטריסט הלהקה, פיטר באק, כי "End of the World" מושפע מהסגנון המוזיקלי, לו שייך גם השיר "Subterranean Homesick Blues" של בוב דילן.
ביל ברי - תופים, כלי הקשה, קולות רקע
מייק מילס - גיטרה בס, פסנתר, קולות רקע
מצעד (1987/1991)מיקום שיאמצעד הסינגלים באיטליה16צרפת SNEP12מצעד הסינגלים האירי22מצעד הסינגלים הבריטי39100 הסינגלים המובילים של קאש בוקס בארצות הברית84בילבורד הוט 100 בארצות הברית69רצועות רוק מיינסטרים בבילבורד16
מצעד (2020)מיקום שיארוק חם ושירים אלטרנטיביים4מצעד הורדת סינגלים בבריטניה46
+מדינהתוארמכירותניו זילנד (RMNZ)זהב15,000הממלכה המאוחדת (BPI)זהב400,000
ויק צ'סנוט, זמר פולק שהתגלה על ידי מייקל סטייפ, הקליט גרסת כיסוי לשיר לאלבום המחווה לאר.אי.אם., "Surprise Your Pig", משנת 1992.
להקת הפולק-רוק מניופאונדלנד, גרייט ביג סי, הוציאה גרסת כיסוי לשיר באלבומם משנת 1997 Play תחת השם "End of the World".
הגרסה שלהם מהירה מאוד, וקצרה בדקה וחצי מהגרסה של R.E.M., אך עדיין מכילה את כל הבתים.
הגרסה שלהם הגיעה למקום ה-24 במצעד הסינגלים הקנדי בשבוע של ה-6 באפריל 1998.
השחקנית האמריקאית אמריקה פררה ביצעה גרסת כיסוי לשיר בפרק "" בעונה הרביעית של סדרת הטלוויזיה "בטי המכוערת" של רשת ABC.
כריס קארבה, סולן להקת הרוק האמריקאית Dashboard Confessional , ביצע גרסת כיסוי לשיר באלבומו "Covered In The Flood", משנת 2011.
הרוקר וכותב השירים האיטלקי לוצ'יאנו ליגבואה ביצע גרסת כיסוי באיטלקית, והוציא אותה באלבומו הרביעי "" משנת 1994.
הצמד האמריקאי פומפלמוס, לצד האמניח הבריטית דודי והמוזיקאית האמריקאית מאדי פופ, ביצעו גרסת כיסוי לשיר והוציאו אותו במהלך מגפת הקורונה (2020).
J היא האות העשירית באלפבית הלטיני, והאחרונה שהוספה לאלפבית מבחינה היסטורית.
מבחינה פונולוגית, האות J מייצגת באנגלית עיצור בתר-מכתשי, מחוכך שורק, קולי (/IPA: /dʒ), ובשפות כמו צרפתית, האות מייצגת עיצור בתר-מכתשי, חוכך שורק, קולי (/IPA: /ʒ); בשפות הגרמאניות והסלאביות, האות מייצגת עיצור חיכי, מקורב (/IPA: /j), כמו י' עיצורית.
בעבר היה הסימן J הייצוג של האות הגדולה (אות המשמשת בראשית משפט) I.
רק במאה ה-16 קבע פטרוס רמוס כי יש הבדל בין האותיות.
בשפה הצרפתית נהגית האות כ-ז' גרושה (כמו ז'אן ולז'אן או ז'ואיף-Juif), באנגלית התפתחה הגייה שונה לאות והיא נהגית כיום כ-ג' גרושה (כמו גּ'וּ - Jew, פרט למילים שמקורן בשפות זרות ואז ההגייה תהיה לעיתים כבשפת המקור).
בשפות גרמאניות ובשפות סלאביות נותר צליל האות כ-"י" בדומה לאות I (כמו יוּדֶּה - Jude).
בשפה הספרדית מייצגת האות את הצליל "כ" רפה או "ח" (כמו חֶסוּס - Jesús).
באלפבית פונטי מיוצגת האות על ידי המילה "ג'ולייט" (Juliet).
בקוד מורס מיוצגת האות על ידי נקודה ושלושה קווים: · - - -
התעתיק מאנגלית לעברית לאות J הוא ג' גרושה, אך פעם היו כאלו שנהגו לתעתק את ה-J כ-י' גרושה.
בסימון בדגלי קוד הדגל שמייצג J מחולק לשלישים, העליון והתחתון כחולים והאמצעי לבן.
יד פרוטו שמית יוד פיניקית יוטא יוונית I אטרוסקית I לטינית J לטינית Jj מודרני
משמעויות נוספות של האות J
האות J מסמלת את היחידה ג'ול, המשמשת למדידת אנרגיה.
האות J מסמלת בפיזיקה מתקף ולעיתים גם תנע זוויתי.
בהנדסה מסמלת האות j את המספר המדומה (השורש הריבועי של המספר 1-), המסומן במתמטיקה כ-"i".
האות מסמלת את החלקיק ג'יי/פסי-מזון.
בתיאורית המקורות המקראית מסמלת האות J את המקור היהוויסטי.
האות הראשונה של המילה: Jude - יהודי בגרמנית.
ב-5 באוקטובר 1938, קבעו שלטונות גרמניה הנאצית כי דרכונים של יהודים אזרחי המדינה יוטבעו ב-J רבתי בדיו אדומה, לפי דרישת שווייץ.
האות המסוגננת "J" מסמלת לעיתים את קלף הג'וקר בחפיסת הקלפים.
ו-J רגילה מסמלת את הנסיך בחפיסת הקלפים.
האות J מסמלת את יפן בקוד לוחיות הרישוי הבינלאומי.
יש הנוהגים לסמן פרצופון מחייך באות J.
J.Lo (בעברית: ג'יי לו) הוא אלבום האולפן השני של הזמרת האמריקאית ג'ניפר לופז, אשר יצא לאור ב-23 בינואר 2001, תחת חסותה של חברת התקליטים אפיק רקורדס.
הסינגל הראשון מהאלבום היה "Love Don't Cost a Thing" אשר היה להצלחה עולמית, המשך ההצלחה הייתה גם לסינגל "Play" שהגיע ל-20 המובילים במצעד הבילבורד הוט 100 וברחבי העולם הצליח "Play" לחדור לעשרת המובילים במצעדי הפזמונים.
הסינגל השלישי היה "I'm Real" שהיה להיט נוסף שחדר לעשרת המובילים ברוב המדינות והגיע למקום הראשון במצעד ההוט 100 של הבילבורד והפך לשני של לופז שעשה זאת, והאחרון "Ain't It Funny" זכה להצלחה דומה, והרמיקס שיצא לו מתוך האלבום, J to tha L–O!
The Remixes, הצליח לכבוש את פסגת מצעד ההוט 100 גם כן, ובכך הפך את לופז לאמן הראשון אשר הצליח לעשות זאת עם רמיקס לשיר.
עם יציאתו נכנס האלבום היישר אל המקום ה-1 במצעד הבילבורד 200, ובכך הפך לראשון של לופז שעושה זאת.
באותו זמן הצליח האלבום להעפיל לצמרת מצעדים רבים, ובעקבות זאת החלו הסינגלים מן האלבום להימכר בכמויות גדולות בכל רחבי העולם.
מקוםתאריםמכירותארגנטינה (CAPIF)זהב20,000אוסטרליה (ARIA)פלטינה 2×140,000אוסטריה (IFPI Austria)זהב20,000בלגיה (BEA)פלטינה50,000ברזיל (Pro-Música Brasil)זהב50,000קנדה (Music Canada)פלטינה 2×200,000פינלנד (Musiikkituottajat)זהב19,596צרפת (SNEP)זהב100,000גרמניה (BVMI)פלטינה300,000יוון (IFPI Greece)זהב15,000הונג קונג (IFPI Hong Kong)פלטינה20,000יפן (RIAJ)זהב100,000הולנד (NVPI)פלטינה80,000ניו זילנד (RMNZ)פלטינה 2×30,000נורווגיה (IFPI Norway)זהב25,000פולין (ZPAV)זהב50,000ספרד (PROMUSICAE)פלטינה100,000דרום אפריקה (RiSA)פלטינה 2×100,000שוודיה (GLF)זהב40,000שווייץ (IFPI Switzerland)פלטינה 2×80,000בריטניה (BPI)פלטינה300,000ארצות הברית (RIAA)פלטינה 4×4,000,000סיכוםאירופה (IFPI)פלטינה 2×2,000,000בכל העולם8,500,000
J.Viewz הוא פרויקט מוזיקלי מז'אנר המוזיקה אלקטרונית שהחל את פעילותו בשנת 2005. מקים ויוצר הפרויקט הוא יונתן דגן הישראלי, המארח חברים ויוצרים נוספים בפרויקט.
הפרויקט פועל מברוקלין, ניו יורק שבארצות הברית.
אלבום הבכורה של ההרכב, "Muse Breaks", שכלל שילוב של מוזיקת טראנס עם ג'אז, הופק בישראל ויצא לאור ב-2005.
ב-2008 עבר יונתן דגן לניו-יורק והחל לעבוד על אלבום שני של ההרכב.
באפריל 2010 יצא לאור הסינגל "Come Back Down" בכיכובו של זמר הפולק האמריקאי ג'ושוע ג'יימס מתוך אלבום שהוקלט באותה עת.
במקביל יצא ההרכב לסיבוב הופעוץ, שכלל הופעה בפסטיבל פיק.ניק בישראל.
אלבומו השני של ההרכב, "Rivers and Homes" יצא לאור ביוני 2011 והשתתפו בהקלטתו יחד עם דגן מוזיקאים אורחים רבים, ביניהם: נועה למברסקי, ג'ושוע ג'יימס, קלי סקאר ועוד.
האלבום היה מועמד בטקס פרסי גראמי בקטגוריית "עטיפת האלבום הטובה ביותר".
את עטיפת האלבום עיצב דגן בעצמו.
האלבום הפסיד בקטגוריה ללהקה ארקייד פייר, אך זכה לחשיפה בינלאומית גדולה ובינואר 2012 הוחתם ההרכב על חוזה הפצה עולמי עם חברת ההפצה "קובאלט".
ביוני 2012 וידאו קליפ שמלווה את השיר "Rivers and Homes" היה מועמד לקבלת פרס מטעם ערוץ MTV, בקטגוריית הווידאו הקליפ החדשני ביותר בטקס פרסי "MUSIC-O".
ביוני 2015 זכה ההרכב בפרס אריה הכסף בפסטיבל הפרסום בקאן, על "The DNA project", פרויקט הכולל אתר אינטרנט שבו נחשף הליך יצירת אלבומו החדש של ההרכב, תוך שיתוף פעולה עם הקהל.
הפרויקט מפרק לגורמים את כל שלבי העשייה ומאפשר לקהל המעריצים לשלוח חומרים עצמאיים שעשויים להיכנס אל האלבום.
ביוני 2016 יצא לאור האלבום הרביעי של ההרכב "401 Days".
Smooth Criminal (גרסת כיסוי למייקל ג'קסון)
Muse Breaks (זכה להכרה רבה כאשר אינפקטד מאשרום ביצעו גרסת רמיקס לשיר זה)
הפרויקט בולט בקליפים העוצמתיים ומלאי הרגש שלו.
לדוגמה, בקליפ לשיר Smooth Criminal של מייקל ג'קסון, הם מציגים בחור אשר נותן לבחורה בבר סם אונס.
צפייה בקליפ בולט אחר שלהם, Oh, Something's Quiet, ביוטיוב, מוגבלת לגילאי 18 ומעלה.
J-2 הוא מנוע דלק נוזלי רקטי הפועל על מימן נוזלי כדלק וחמצן נוזלי כמחמצן.
ה-J-2 שימש בשלב השני (S-II) והעליון (S-IVB) של הטיל סטורן 5 ובשלב העליון (S-IVB) של הטיל סטורן IB, ששימשו בין היתר בתוכנית אפולו, שהנחיתה את האדם הראשון על הירח.
J-2X הוא מנוע דלק נוזלי רקטי שמתוכנן לשמש ב-SLS של נאס"א.
ה־J-2X הפועל על מימן נוזלי כדלק וחמצן נוזלי כמחמצן נבנה בארצות הברית על ידי חברת "רוקטדיין".
המנוע יהיה בעל מסה של כ-2,470 קילוגרם - כבד בצורה משמעותית מקודמיו.
ה־J-2X הוא הממשיך של ה־J-2 ששימש ב־S-II וב־S-IVB בטילי הסטורן שימשו בתוכנית אפולו.
פיתוחו החל בשנת 2007 במסגרת תוכנית קונסטליישן שבוטלה.
ה־J-2X היה אמור לשמש בשלבים העליונים בטילים ארס 1 וארס 5 ובעתיד ב־SLS בלוק II - היורש של תוכנית קונסטליישן.
המנוע אמור להיות יעיל יותר ופשוט יותר לבנייה מאשר ה־J-2 ועלותו אמורה להיות יותר נמוכה מאשר ה־RS-25 - המנוע הראשי של מעבורת החלל.
שינויי התצורה כוללים את הסרת הבריליום ושינוי רכיבים אלקטרוניים.
JACK הוא דימון שרת קול מקצועי המספק השהיה נמוכה בזמן אמת לנתוני קול ו-MIDI, ולתוכנות המיישמות את ממשק תכנות היישומים שלה.
JACK פותחה על ידי קבוצת JACK בהובלת פול דייוויס, ואשר זכה בשנת 2004 על עבודה זו בפרס הקוד הפתוח.
התוכנה מהווה תשתית חשובה בתוכנות קול מקצועיות בלינוקס, ובפועל קיימת כתקן מאז 2002.
השרת הוא תוכנה חופשית ומופץ תחת הרישיון הציבורי הכללי של גנו, והספרייה שלו מופצת תחת הרישיון הציבורי הכללי המוקטן של גנו המתירני יותר.
J-80 היא רקטה ארוכת טווח מייצור עצמי של ארגון החמאס.
הרקטה היא שדרוג של רקטת M-75 בעלת טווח מוגדל של 80–100 קילומטר וראש נפץ כפול של 20 קילוגרם.
טווח המאפשר לה להגיע מרצועת עזה לגוש דן, עד דרום השרון ואזור ירושלים.
הרקטה נכנסה לשימוש לראשונה ביולי 2014 במהלך מבצע צוק איתן, עת שוגרה לעבר תל אביב, בת ים, פתח תקווה וערים נוספות.
שם הרקטה מייצג את טווח ההגעה שלה בצירוף שם משפחתו של אחמד ג'עברי, ראש הזרוע הצבאית של החמאס שנהרג על ידי צה"ל במהלך מבצע עמוד ענן בשנת 2012.
ארגון חמאס טוען באופן בלתי מבוסס כי חלק מן הרקטות מצוידות בטכנולוגיה שמונעת ממערכת כיפת ברזל לזהות אותם ולכן חלק מהשיגורים אינם מיורטים.
עמותת J-nerations "דור לדור" היא עמותה העוסקת בשימור זיכרון השואה על ידי מאבק במכחישי שואה וכן גילוי אתרים יהודים בפולין, בדגש על בתי קברות שנהרסו על ידי הנאצים במלחמת העולם השנייה או על ידי הרשויות הפולניות לאחר המלחמה.
בראש הארגון עומד מאיר בולקה.
עם כיבוש פולין על ידי גרמניה הנאצית, בתחילת מלחמת העולם השנייה, החלו הנאצים בפעולות של טשטוש והרס הסממנים היהודיים, באזורים אותם כבשו.
להרס זה היו שתי מטרות, ראשית לבזות ולהשפיל את היהודים שנאלצו לחזות בחורבן מורשתם, ולעיתים אף להורסה בידיים.
שנית, הריסת אתרים יהודים ורכוש בעל סממנים כאלו, היה חלק מהמאבק הנאצי ברוח היהודית, אותה הוא רצה להעלים מאירופה.
ישנן עדויות מקהילות רבות ברחבי מזרח אירופה על שריפת בתי כנסת, חילול ספרי תורה ויודאיקה, וכן הריסת בתי עלמין יהודיים.
כתוצאה מפעולות אלו ישנן קהילות רבות בהן הנאצים כילו כל סממן יהודי, ולא ניתן למצוא להן שריד כיום.
גם בין האתרים ששרדו את המלחמה, ניתן לראות תופעה של הריסת אתרים יהודים על ידי הרשויות הפולניות, לצורך תשתיות ציבוריות.
בחלקים מן המקרים ניתן לראות אף השמדת ראיות על ידי הרשויות, לצורך השתקת קולות עתידיים שעלולים לדרוש בעלות על המקום.
בשנת 2015 חשף בולקה, שעד אז עסק בקולינריה, שרידים מבית העלמין היהודי בעיר משפחתו, אוסטרובייץ שוויינטוקז'יסקי.
לאחר מגעים עם העירייה המקומית הובהר לי כי הם אינם פועלים מול אנשים פרטיים אלא למול ארגונים בלבד.
בולקה החליט להקים ארגון שיפעל לטיפול במקרים כדוגמת מקרהו שלו, וכן להאבק בהכחשת השואה, הרעיונית והפיזית, המתרחשת באירופה.
הארגון מפעיל עורכי דין מומחים לטיפול בהשבת רכוש יהודי, היסטוריונים מומחי שואה, חוקרים פרטיים, מתרגמים, מומחי מדיה דיגיטלית ועוד.
הארגון מתמחה בהגשת תביעות משפטיות והוכחת בעלות של יהודים על נכסי וקברי אבותם.
הארגון עובד בשיתוף פעולה עם מספר ארגונים פולנים הפועלים לשימור ההיסטוריה היהודית במדינה.
בית העלמין באוסטרובייץ שוויינטוקז'יסקי – לעיר זו, שכונתה על ידי היהודים "אוסטרובצה", יש היסטוריה יהודית עשירה החל מהמאה ה-16. בעיקר נודע רבה של העיר, החל משלהי המאה ה-19, האדמו"ר מאיר יחיאל הולשטוק שפעל בה והיה מקור משיכה לרבים.
בולקה, מצאצאי האדמו"ר, ערך בירור על בית העלמין בעיר וגילה שבשנת 1959 עקרו הקומוניסטים את המצבות בבית העלמין לצורך שיפוץ העיר, לאחר ההרס שהטילו הנאצים במלחמה.
בולקה מצא מספר מצבות המשמשות כחלק מחומת בית העלמין הנוצרי בעיר.
לאחר דיון משפטי עם ראש העיר, הוסכם כי המצבות היהודיות יוסרו ויבואו למקום כבוד.
כמו כן השתתף הארגון בהקמת ציון לקברו של האדמו"ר, רבי מאיר יחיאל הולשטוק.
בית העלמין בקז'ימייז' דולני – בעיר זו, שכונתה "קוזמיר" על ידי היהודים, היוו יהודי העיר כ-50% מתושביה טרם השואה.
בעיר פעל האדמו"ר רבי יחזקאל מקוזמיר ובה נקבר.
בימי השואה כפו הנאצים על יהודי העיר להרוס את בית העלמין הישן של העיר ולסלול כביש ממצבות הקבורה.
בשנת 2018 נחשף כי מעל שטח בית העלמין שוכן כיום מגרש ספורט של בית הספר המקומי.
חסידי מודז'יץ, מצאצאי האדמו"ר, פנו אל הארגון במטרה לקבל עזרה בהחזרת הבעלות על חלקת הקבר של ראש השושלת.
מאבק משפטי בנושא מתנהל עד היום.
בית העלמין בקלימונטוב – בשנת 2018 ביצע בית ספר מקומי חפירות לצורך הקמת מגרש ספורט.
מסיור של הארגון במקום התגלה כי במהלך החפירה התגלו שברי מצבות יהודיות וכנראה במקום עמד בית עלמין יהודי עד השואה.
הארגון פנה לעירייה יחד עם ארגון שם עולם לשקם את בית העלמין ההרוס.
קמפיין תגובה לחוק הפולני – לאחר פרסום החוק הפולני האוסר על שימוש במונח "מחנה מוות פולני" בתחילת 2018 החל הארגון בקמפיין גביית ופרסום עדויות של ניצולי שואה, בהן הם משתפים בזכרונותיהם על חלקו של העם הפולני בהשמדת יהודי אירופה.
בין הסיפורים כללו מקרים רבים של הסתה, הסגרה, ביזה ורדיפה, הן בשנות השואה והן לאחריה.
פעולות נוספות – חשיפת שרידי קברים יהודיים בויסוקה מזובייצק, הובלת קמפיינים נגד שנאת יהודים ואנטישמיות בפולין וברחבי אירופה, מלחמה משפטית נגד מסעדות המשתמשות בפריטים יהודיים (ספרי תורה וספרי קודש) לצורך עיצוב מסעדות.
JAC Yueyue היא מכונית עירונית המוגדרת כמכונית סופרמיני מתוצרת יצרנית הרכב הסינית JAC Motors (שם רשמי: "Anhui Jianghuai Automobile Co., Ltd", שם בסינית: "江淮汽车"), אשר יוצרה בין השנים 2010–2016 בסין.
דגם ה-JAC iEV6E המוגדר רכב חשמלי מונע מצבר התבסס על פלטפורמת דגם ה-"JAC Yueyue".
"JAC Yueyue" - מכונית עירונית, 5 דלתות האצ'בק.
"JAC Yueyue Cross" - מיני קרוסאובר, יוצר משנת 2012, התבסס על דגם ההצ'בק הסופרמיני, מחיר דגם הקרוס עמד על 55,000 רנמינבי (שנת 2012, בסין).
קיבולת מכל דלק - 35 ליטר.
בשנת 2012 עבר דגם "JAC Yueyue" מתיחת פנים.
מחירי הדגמים המשודרגים עמדו על 40,000-70,000 רנמינבי.
דגם "JAC Rein" התבסס על דגם "Hyundai Santa Fe" (דור ראשון) מתוצרת יונדאי, מקוריאה הדרומית.
סוגי הנעות: הנעה קדמית, הנעה כפולה 4x4 (אופציונלי).
קיבולת מכל דלק - 65 ליטר.
רדיוס סיבוב מינימלי - 12 מטר.
מחירו ההתחלתי של דגם ה-"JAC Rein" עמד על 79,800 רנמינבי (שנת 2007, בהשקת הדגם בסין).
מחירו של דגם "JAC Rein" המונע על ידי מנוע 2.0 מגדש טורבו, הנעה קדמית (4x2) ותמסורת אוטומטית עמד על 128,800 רנמינבי (שנת 2011, בסין).
מחירו של דגם "JAC Rein" המונע על ידי מנוע 2.0 מגדש טורבו, הנעה כפולה (4x4) ותמסורת ידנית עמד על 143,800 רנמינבי (שנת 2011, בסין).
JAC Binyue היא מכונית משפחתית גדולה מתוצרת יצרנית הרכב הסינית JAC Motors (שם רשמי: "Anhui Jianghuai Automobile Co., Ltd", שם בסינית: "江淮汽车") אשר יוצרה בין השנים 2008–2012 בסין.
דגם "JAC Binyue" נבנה בהשראת דגם "Mercedes-Benz C-Class (W203)" מתוצרת יצרנית הרכב מרצדס בנץ הגרמנית.
בשנת 2011 עבר הדגם מתיחת פנים.
JAC J5 היא מכונית משפחתית מתוצרת יצרנית הרכב הסינית JAC Motors (שם רשמי: "Anhui Jianghuai Automobile Co., Ltd", שם בסינית: "江淮汽车") אשר יוצרה בין השנים 2011–2017, הדגם החשמלי iEVA50 מיוצר ממרץ 2018.
Heyue Sedan - דגם סדאן, מנוע בנזין.
במרץ 2014 עברו דגמי "Heyue Sedan" מתיחת פנים.
הדגם הושק במרץ 2018. המצבר ממוקם מתחת למושבים האחוריים.
JAC Heyue Sedan Sport - דגם ספורט, הושק במאי 2012, מחי היחידה עמד על 87,800 רנמינבי (שנת 2012, בסין).
דגמי רכב חשמלי מונע מצבר
Izh 2125 היא מכונית קומפקטית בתצורת סטיישן מתוצרת יצרנית הרכב הסובייטית IZh אשר יוצרה בין השנים 1973 – 1997.
מיקום מפעל היצרן בעיר איז'בסק, משמשת כבירת רפובליקת אודמורטיה.
העיר נמצאת במרכזו של מזרח החלק האירופאי של רוסיה סמוך להרי אורל.
דגם "Izh 2125" נחשב לדגם הצ'בק הסובייטי הראשון שיוצר ברוסיה.
דגם "Izh 2125" זכה להצלחה בולטת במכירות ברוסיה בין השנים 1974 – 1980 בגלל עמידותו, יכולתו בשטח, הגדלת כושר המטען.
ה-"Izh 2125" הייתה המכונית הראשונה של היצרנית "Izh" שנמכרה לייצוא.
5 דלתות הצ'בק בתצורת סטיישן מקוצר.
IZ*ONE (בקוריאנית: 아이즈원) היא להקת בנות דרום קוריאנית שהורכבה בתוכנית הריאלטי "Produce 48", ופעלה בדרום קוריאה ויפן.
הלהקה החלה את פעילותה באוקטובר 2018. בלהקה חברות 12 בנות: ג'אנג וון-יונג, מיאוואקי סאקורה, ג'ו יו-רי, צ'וי ינה, אן יוג'ין, יאבוקי נאקו, קוון אונבי, קאנג היי-וון, הונדה היטומי, קים צ'א-וון, קים מינג'ו ולי צ'א-יון.
לאורך שנות פעילותה של הלהקה, פורסמו שני אלבומי אולפן (אחד בקוריאנית ואחד ביפנית), שבעה מיני-אלבומים (ארבעה בקוריאנית ושלושה ביפנית).
הלהקה התפרקה רשמית ב-29 באפריל 2021.
שם הלהקה, IZ*ONE, אשר נכתב באותיות גדולות בלבד באנגלית, הוצע על ידי מעריצי הסדרה והלהקה ונבחר לבסוף על ידי CJ Entertainment, חברה בת של Mnet.
המשמעות הראשונה של השם היא נראות הצירוף "IZ" כמו "12", שהוא מספר הבנות המרכיב את הלהקה, והמילה "ONE", המסמלת את כך שהחברות משלימות אחת את השנייה ומתפקדות כלהקה אחת כשהן מופיעות.
המשמעות השנייה היא הגיית הצירוף "IZ" כמו המילה "eyes" (עיניים).
הכוכבית המחברת בין ה"IZ" ל-"ONE" מסמלת את גלגל המזלות.
הונדה היטומי השתתפה בלהקה AKB48, סאקורה לקחה חלק בהצגות שונות והייתה חברה ב-HKT48, יאבוקי נאקו השתתפה גם היא ב-HKT48, ובנוסף לקחה חלק במספר סרטים ופרסומות.
קוון אונבי ביצעה את הופעת הבכורה שלה בעבר, בלהקה בשם "Ye-A" תחת שם הבמה "קאזו", אך החליטה לפרוש ממנה לאחר כמה שנים בעקבות הרגשה של חוסר מיצוי עצמי.
לי צ'א-יון הייתה מתלמדת ותיקה של JYP אנטרטיינמנט.
היא השתתפה במספר תוכניות טלוויזיה כמו "Kpop star 3" של רשות השידור "SBS" ותוכנית הריאליטי "Sixteen" שיצרה את הלהקה טווייס.
לאחר השתתפותה ב-Sixteen, היא החליטה לעבור ולחתום ב-WM Entertainment.
ג'ו יורי לקחה חלק בתוכנית הריאליטי "Idol School", תוכנית הדומה ל-"Produce 101", בה הוקמה הלהקה fromis 9, אך הודחה במקום ה-15 ולא זכתה לקחת חלק בלהקה.
קאנג הי-וון הייתה מועמדת לקחת חלק בלהקה שלבסוף לא יצא לפועל.
קים מינג'ו שיחקה והופיעה בדרמות קוריאניות רבות כגון "Tempted" ו-"Its not you fault".
אן יוג'ין הופיעה במספר פרסומות לעדשות מגע.
IZ*ONE נוצרה במהלך תוכנית ריאליטי הישרדותית אשר שודרה בתאגיד השידור Mnet, בשם "Produce 48".
הלהקה נוצרה בעונה השלישית של התוכנית "Produce 101", בה התחרו 96 מתלמדות מחברות שונות על מקום בלהקה.
12 המתאמנות שקיבלו את הניקוד הכי גבוה מהקהל בגמר, הן אלו שזכו להרכיב את הלהקה הזמנית החדשה.
בשונה מעונות קודמות, ב-"Produce 48", שולבו גם מתאמנות אשר הגיעו מיפן ולא רק מדרום קוריאה.
תחילה, הבנות עברו הערכה ראשונית בה המתלמדות הופיעו מול חבר שופטים, שבסוף כל הופעה, העניק להן דירוג הנע בין A-F.
לאחר מכן, בכל שבוע, הבנות חולקו לקבוצות חדשות ובהן היו צריכות להרכיב הופעה משיר שניתן להן.
כל שיר היה ניתן לשתי קבוצות שבסוף היו צריכות להופיע מול אותו קהל חי.
לאחר הופעה של אותו השיר על ידי שתי קבוצות שונות, הקהל היה מצביע לקבוצה שאהב יותר מבין השתיים.
הקבוצה שזכתה ליותר קולות מהקהל הייתה מנצחת.
לאחר שלב ההופעות החיות היה שלב בו היה ניתן להצביע באופן אישי לכל מתמודדת.
אחריו, הבנות עם הדירוג המספרי הנמוך ביותר, הודחו.
לאחר ההערכה הראשונית, ניתנה להן הזדמנות נוספת לשנות את החלוקה שלהן לרמות באמצעות הערכה נוספת.
החלוקה המספרית של המתחרות השפיעה משמעותית על החוויה שלהן במהלך הסדרה.
מתחרות עם דירוג גבוה יותר נהנו מאפשרויות רבות שנפתחו להן, שלא בדומה למתחרות עם דירוג מספרי נמוך.
לדוגמה, מתחרות עם דירוג מספרי גבוה, היו יכולות לבחור את השיר שרצו להופיע איתו ואת המתחרות איתן הן רוצות להופיע.
הדירוג המספרי מורכב מהצבעות הקהל בלבד, ולא יכול להשתנות על ידי השופטים.
דירוג זה הוא שלבסוף הכריע את מיקומן של הבנות בלהקה, כך שלדירוג המספרי יש חשיבות רבה בתוכנית.
בגמר, הבנות במקומות ה-1–12 זכו להרכיב את IZ*ONE.
כלומר, לפי סדר הדירוג, הבנות שהרכיבו את אייזוון הן: ג'אנג וון-יונג, מיאוואקי סאקורה, ג'ו יורי, צ'וי ינה, אן יוג'ין, יאבוקי נאקו, קוון אונבי, קאנג היי-וון, הונדה היטומי, קים צ'א-וון, קים מינג'ו ולי צ'א-יון.
בכל העונות של "Produce 101", היה מקובל כי המנהיג של הלהקה המורכבת בגמר יהיה המתלמד שזכה במיקום הראשון.
לכן, מנהיגת הלהקה הייתה אמורה להיות ג'אנג וון-יונג.
עם זאת, בשונה משאר העונות, החליטו החברות לערוך הצבעה, ולבסוף נבחרה קוון יונבי להיות המנהיגה של הלהקה.
כחלק מההכנות הניהוליות של "Produce 48" סוכם כי החברות Pledis ו-Stone Music הן אלו שינהלו את הלהקה, אך בספטמבר 2018, OFF THE RECORD Entertainment הודיעו כי הם אלו שינהלו את הלהקה במקום זאת.
דירוג חברות הלהקה במהלך התוכנית
2018: בכורה קוריאנית עם Color*Iz
לאחר שידור "Produce 48", עשתה הלהקה את הופעת הבכורה ב-29 באוקטובר 2018, עם מיני-אלבום בשםCOLOR*IZ, מתוכו יצא הסינגל המוביל "La Vie en Rose".
המיני-אלבום זכה להצלחה רבה, שכן הגיע למקום שני במצעד האלבומים של Gaon, ומכר מעל 225,000 עותקים.
גם האלבום וגם הסינגל המוביל נכנסו למצעדי שירי ואלבומי העולם הדיגיטליים של בילבורד.
ביממה הראשונה לצאתו, נמכרו כ-34,000 עותקים של המיני-אלבום, והוא היה למיני-אלבום הבכורה של להקת-בנות קייפופ הנמכר ביותר ביומו הראשון.
הצלחת מיני-אלבום הבכורה של הלהקה הובילה לזכייתן בפרס "אמניות החדשות של השנה" במספר טקסי פרסים כגון פרסי דיסק הזהב ופרסי המוזיקה של סיאול.
לקראת פרסום אלבום הבכורה, ערכה הלהקה הופעה בשם "COLOR*IZ- Show Con", באולימפיק הול שבסיאול.
הכרטיסים להופעה נמכרו תוך מספר דקות מרגע פתיחת אפשרות הקנייה לקהל.
ב-1 בנובמבר, הופיעה הלהקה לראשונה בתוכנית המוזיקה קוריאנית "אם קאונטדאון" של Mnet.
שבוע לאחר מכן, זכתה הלהקה בפעם הראשונה בתוכנית מוזיקה, לאחר עשרה ימים מהבכורה שלהן, מה שהפך אותן ללהקה שהשיגה הכי מהר את הניצחון הראשון באותה התקופה.
הקליפ של סינגל הבכורה שבר גם הוא שיאים, בכך שביום הראשון לשחרורו ביוטיוב הוא צבר כ-4.5 מיליון צפיות והפך לקליפ הבכורה של אמן קוריאני שזכה לכמות הצפיות הגדולה ביותר ב-24 שעות הראשונות לצאתו, באותה תקופה.
ב-6 בפברואר 2019, פרסמה הלהקה את השיר הראשון שלהן ביפנית, ששמו "Suki to Iwasetai", דרך חברת ההקלטות EMI יפן.
גם הבכורה היפנית של IZ*ONE זכתה להצלחה רבה, עם מכירות של למעלה מ-250,000 מכירות ודירוג השיר במקום השני במצעד הסינגלים של Oricon.
ב-8 במרץ, זכה הסינגל לתואר פלטינה על ידי איגוד תעשיית ההקלטות היפני (RIAJ), עם מכירה של למעלה מ-250,000 עותקים, והיה לסינגל הפלטינה הראשון של הלהקה.
ב-20 בינואר, הופיעה הלהקה לראשונה ביפן, ב-Tokyo Dome City Hall.
בהופעה, הן ביצעו את הסינגל היפני "Suki to Iwasetai".
ב-25 בינואר, יצא הקליפ לסינגל.
ב-9 במרץ, הוציא הדי-ג'יי האנגלי ג'ונאס בלו גרסה חדשה לשירו "Rise", בהשתתפות חלק מחברות הלהקה.
ב-1 באפריל, פרסמה הלהקה את המיני-אלבום השני שלה, ששמו Heart*Iz.
הן שברו שיא אישי כאשר הוזמנו כ-200,000 עותקים בהזמנה מוקדמת.
עם יציאתו, הגיע המיני-אלבום למקומות הראשונים במצעד האלבומים של Gaon ובמצעד אלבומי העולם של Oricon.
בשבוע הראשון ליציאתו, נמכרו למעלה מ-130,000 עותקים, ובכך קבעו שיא חדש ללהקת בנות באותה תקופה.
בנוסף, הגיע המיני-אלבום למקום השישי במצעד אלבומי העולם של בילבורד.
ב-10 באוקטובר, זכה המיני-אלבום לתואר פלטינה על ידי KMCA, הודות למכירות של למעלה מ-250,000 עותקים.
הסינגל המוביל, "Violeta" הגיע למקומות ה-5 וה-18 במצעד הדיגיטלי של Gaon ובקיי-פופ הוט 100, בהתאמה, וכן למקום 8 במצעד שירי העולם הדיגיטליים של בילבורד.
ב-8 ביוני, החלה הלהקה את סיבוב ההופעות שלה, בשם "Eyes on Me", באצטדיון ג'אמסיל שבסיאול.
זמן קצר לאחר פתיחת המכירה לקהל הרחב, כל הכרטיסים אזלו.
החברה הודיעה כי תוסיף תאריך הופעה נוסף, ב-7 ביוני.
במהלך ההופעות, ביצעה הלהקה גם שירים חדשים, בהם "Ayayaya" ו-"So Curious".
במהלך סיבוב ההופעות, הלהקה ביקרה והופיעה ב-8 ערים בחמש מדינות שונות (קוריאה הדרומית, תאילנד, טאיוואן, הונג קונג ויפן), והופיעו מול כ-81,000 מעריצים בסך הכל.
ב-26 ביוני, פרסמה הלהקה את הסינגל היפני השני שלה, "Buenos Aires" (בואנוס איירס).
הסינגל הגיע למקומות הראשונים במצעדי המוזיקה ביפן, בהם מצעד הסינגלים של Oricon ובילבורד יפן הוט 100. ביולי, הוסמך הסינגל לתואר פלטינה על ידי איגוד תעשיית ההקלטות היפני (RIAGJ).
ב-6 ביולי, השתתפה הלהקה בכנס KCON, אשר התקיים במדיסון סקוור גארדן שבניו יורק.
ב-25 בספטמבר, הוציאה הלהקה את הסינגל היפני השלישי שלהן, "Vampire".
בדומה לסינגלים הקודמים, הגיע "Vampire" למקומות גבוהים במצעדים שונים ביפן, הודות למכירות של למעלה מ-200,000 עותקים בשבוע הראשון.
בהמשך, הוסמך הסינגל לתואר זהב על ידי איגוד תעשיית ההקלטות היפני.
זהו הסינגל היפני היחיד של הלהקה שנכנס למצעד הקיי-פופ הוט 100 של בילבורד, בו הוא הגיע למקום ה-54.
בעקבות ההצלחה של הלהקה, הן היו לאמניות החדשות המובילות בחצי הראשון של השנה ב-Oricon, עם רווח של כ-5.5 מיליארד וון דרום קוריאני (כ-5.5 מיליון דולר וכ-17 מיליון שקלים).
באותה השנה, השתתפה הלהקה כאמניות אורחות ב-"Tokyo Girls Collection" במספר ערים.
בין קידום תוכן יפני וההכנה להוצאת אלבום אולפן שלם, התברר כי הבמאי מטעם Mnet האחראי על מספר סדרות הישרדות ובהן כל העונות של "Produce 101" בחר מטעמו את הרכב הלהקה ואף הסכים לעשות שינויים בהרכב על ידי קבלת שוחד מחברות בידור שונות.
העלאת הסקנדל לאוויר גרמה ל-IZ*ONE וללהקות אחרות שנבנו בדרך דומה לעצור את כל אשר תכננו לקדם.
האלבום הראשון של הלהקה נדחה, וכן פעילויות שונות לקידום הלהקה ביפן ובקוריאה הדרומית, בהן הסרט הדוקומנטרי "Eyes on me: the movie", העוסק בהופעות הראשונות של הלהקה.
חברת ההקלטות הכריזה על הפסקת פעילות הלהקה עד שעניין ההצבעות יתבהר.
הסקנדל נלקח לבית משפט ונחקר, ובסופו התברר עניין השוחד לגבי ההצבעות.
בנוסף, התברר כי שתי חברות בלהקה לא היו אמורות להיכלל בה.
בית המשפט הורה לפרסם את שמות המתמודדות שכן היו אמורות להיכלל בהרכב, אך הורה לא לחשוף את שמות הבנות שנכללו במרמה.
הידיעה כי חלק מהבנות לא היו אמורות להיכלל בלהקה הובילה לשנאה רבה מצד מעריצים קוריאניים, וחלקם אף קראו ל-IZ*ONE להתפרק, דבר שהאריך את השהיית הפעילות.
ב-6 בינואר 2020, הודיעה CJ Entertainment כי הצליחה להגיע להסכם עם אנשי התעשייה, כך שהלהקה תמשיך לפעול ולהישאר במבנה המקורי שלה.
בפברואר 2020, הוציאה הלהקה את אלבום האולפן הראשון שלה, Bloom*Iz, ומתוכו יצא הסינגל המוביל "Fiesta".
ב-23 בפברואר, שבר האלבום את שיא המכירות לאלבום של להקת בנות בשבועו הראשון, כאשר נמכרו כ-356,313 עותקים.
בנוסף, הוא היה לאלבום הראשון של להקת בנות שעקף את רף המכירות של 300,000 עותקים בשבוע הראשון.
ב-9 באפריל, זכה האלבום לתואר פלטינה על ידי תאגיד תוכן המוזיקה הקוריאני, לאחר שנמכרו למעלה מ-390,000 עותקים.
בנוסף, הגיע האלבום למקומות הראשונים במצעד אלבומי העולם של Oricon.
ב-15 ביוני, הוציאה הלהקה את המיני-אלבום השלישי שלהן, Oneiric Diary, מתוכו יצא הסינגל המוביל "Secret Story of the Swan".
הקליפ לסינגל המוביל תוכנן לצאת גם הוא ב-15 ביוני, אך נדחה ל-16 ביוני.
המיני-אלבום הגיע למקום השני במצעד האלבומים של Gaon, עם מכירות של למעלה מ-510,000 עותקים.
המיני-אלבום היה לאחד מתוך שני אלבומים של להקות בנות שזכו לתואר פלטינה כפולה על ידי תאגיד תוכן המוזיקה הקוריאני.
האלבום השני שזכה לתואר היה More & More של טווייס.
ב-13 בספטמבר, קיימה הלהקה את ההופעה האינטרנטית הראשונה שלהן, "Oneiric Theater".
ב-21 באוקטובר, הוציאה הלהקה את אלבום האולפן היפני הראשון שלהן, Twelve.
האלבום הגיע למקומום הראשונים במצעד האלבומים של Oricon.
ב-7 בדצמבר, פרסמה הלהקה את המיני-אלבום הקוריאני הרביעי שלהן, ONE REELER / ACT IV, ואת הסינגל המוביל "Panorama".
המיני-אלבום דורג במקום הראשון במצעד האלבומים של Gaon.
המיני-אלבום היה לפעילות המוזיקלית הרשמית האחרונה של הלהקה לפני פירוקה.
2021: הופעה אחרונה ופירוק הלהקה
ב-26 בינואר, הוציאה הלהקה את הסינגל "D-D-DANCE", בשיתוף עם "Universe", אפליקציה המחברת אמני קיי-פופ עם המעריצים ומפיקה תוכן אקסקלוסיבי.
הלהקה גם השתתפה באלבום האוסף Rewind: Blossom וביצעה קאבר לשיר "!4!3" שבוצע במקור על ידי הלהקה Roo'ra.
ב-11 בפברואר, הודיעו החברות כי הלהקה תערוך את סיבוב ההופעות האחרון שלהן כלהקה, ששמו "One, The Story", שיערך ב-13 ו-14 באפריל 2021. ההופעות התקיימו באופן מקוון ושודרו לאלפי מעריצים ברחבי העולם.
במהלכן, ביצעה הלהקה שירים משמעותיים בקריירה שלהן, מתחילתן כלהקה חדשה ועד עתה.
לקראת סוף ההופעות נפרדו חברות הלהקה מהמעריצים ואחת מהשנייה, וביקשו להמשיך לתמוך בכלל הפרויקטים שלהן כלהקה ובתוכניותן העתידיות.
בהופעה האחרונה, ב-14 באפריל 2021, ביצעה צ'וי ינה בפעם הראשונה שיר אותו כתבה במיוחד, בשם "Parallel Universe".
ב-18 באפריל 2021, עלה הקליפ של "Parallel Universe" לערוצי היוטיוב וה-V Live הרשמיים של הלהקה.
הקליפ כולל קטעי וידאו קצרים של חברות הלהקה כאשר הן מתכוננות להופעותן האחרונות.
ב-29 באפריל 2021, העלו חברות הלהקה תמונות פרידה לעמודי הרשתות החברתיות שלהן.
בינואר 2021, כשלושה חודשים לפני סיום החוזה של הלהקה, הודיעה CJ Entertainment כי פנתה לחברות התקליטים של הבנות על מנת להסכים להארכת חוזה הלהקה.
כחודש לסיומי החוזים, הודיעה החברה כי הארכת החוזים נכשלה, והלהקה תתפרק באופן רשמי, כפי שתוכנן, ב-29 באפריל 2021.
ב-21 באפריל 2021, עם ההכרזה על פירוק הלהקה, בסיס המעריצים הרשמי של הלהקה, המכונים WIZ*ONE, פתח ביוזמת גיוס כספים בשם "Parallel Universe", בניסיון למנוע מהלהקה להתפרק.
היוזמה נקראה על שם שיר שכתבה על ידי צ'וי ינה ובוצע לראשונה בהופעה האחרונה של הלהקה, "One, The Story".
בתהליך גיוס הכספים, ראשי הפרויקט פעלו על מנת שיוכלו להתחבר לחברת בידור קיימת או להציג את עצמם כחברה ובכך לנהל משא ומתן עם החברות האחראיות על בנות הלהקה ולהציע להן הארכת חוזה.
במסגרת היוזמה גויסו למעלה מ-3 מיליון דולרים.
ב-19 ביוני 2021, הודיעה CJ Entertainment כי היא מודעת להליך גיוס הכספים ופנתה לחברות התקליטים בנוגע להארכת חוזה.
לאחר מכן, הוסיפו כי הם חשפו עבור החברות התקליטים של הבנות מגוון אפשרויות עבור החוזה, ושמלבד מחברה אחת, אין התנגדות להארכה.
החברה אף הודיעה כי אם יאריכו את החוזים, הם יממנו את כל עלויות הקידומים והפעילויות של הלהקה.
ב-6 ביולי 2021, הודיעה החברה כי המשא ומתן להארכת החוזים נכשל והלהקה תישאר מפורקת.
קוון און-בי (בקוריאנית: 권은비; באנגלית: Kwon Eun-bi)
מיאוואקי סאקורה (ביפנית: 宮脇咲良; בקוריאנית: 미야와키 사쿠라; באנגלית: Miyawaki Sakura)
קאנג היי-וון (בקוריאנית: 강혜원; באנגלית: Kang Hye-won)
צ'וי ינה (בקוריאנית: 최예나; באנגלית: Choi Ye-na)
לי צ'א- יון (בקוריאנית: 이채연; באנגלית: Lee Chae-yeon)
קים צ'א- וון (בקוריאנית: 김채원; באנגלית: Kim Chae-won)
קים מינג'ו (בקוריאנית 김민주; באנגלית: Kim Min-ju)
יאבוקי נאקו (ביפנית: 矢吹奈子; בקוריאנית: 야부키 나코; באנגלית: Yabuki Nako)
הונדה היטומי (ביפנית: 本田仁美; בקוריאנית: 혼다 히토미; באנגלית: Honda Hitomi)
ג'ו יורי (בקוריאנית: 조유리 באנגלית: Jo Yuri)
אן יוג'ין (בקוריאנית: 안유진 באנגלית: Ahn Yujin)
ג'אנג וון-יאנג (בקוריאנית: 장원영 באנגלית: Jang Won-young)
בשמותיהם של האלבומים והמיני-אלבומים הקוריאניים מתקיים משחק מילים.
בשמם של אלבומים הראשונים, קיימת כוכבית ולאחריה הצירוף "IZ", בהמשך ישנם מיני-אלבומים עם המילה "ONE", וכך הם מייצרים את השם IZ*ONE.
שנה שם תפקיד הערות סימוכין 2020 Eyes on Me: The Movie עצמן
Iz*One Chu – ON:TACT Mnetתוכנית ריאליטי המלווה את אייזוון עם מספר משימות.
2021 Iz*One Eat-ing Trip 2 U+ Idol Liveעונה שנייה לתוכנית הריאליטי בה הבנות משלימות יחדיו משימות עבור אוכל.
Fantastic I*z: Hidden School Universe Appתוכנית בידור דרך UNIVERSE בה הבנות בבית ספר וביכולתן לבצע קסמים.
בתוכנית הן ביצעו מספר משימות.
Iz*One Eat-ing Trip 3 U+ Idol Liveעונה שלישית לתוכנית ריאליטי בה הבנות משלימות יחדיו משימות עבור אוכל.2018–2021ENOZI CAM, ENOZI CAM+Youtube, V-Liveתוכנית ריאליטי שמלווה את הבנות מרגע הבכורה את פירוק הלהקה.
התוכנית מכילה וולוגים של הבנות, מאחורי הקלעים ועוד.
לתוכנית כ-100 פרקים וכל פרק באורך של 15–30 דקות.
2019: ההופעה הראשונה – "Eyes On Me"
2019: הופעה לציון הבכורה היפנית של אייזוון
2020: ההופעה המקוונת הראשונה – "ONERIC THEATER".
2021: ההופעה המקוונת השנייה – "One, The Story".
רותם אלג'ם אסולין (נולדה ב־17 במרץ 1991), הידועה בשם הבמה J.Lamotta (יש להגות: ג'יי למוטה, ולעיתים נכתב בתוספת סוּזוּמה: J.Lamotta Suzume, או בשילוב יפנית J.Lamotta すずめ), היא זמרת־יוצרת, מוזיקאית ומפיקה ישראלית.
רותם אלג'ם אסולין נולדה וגדלה בחולון.
כשהייתה בת 13 החלה ללמוד פסנתר ולקחת שיעורי פיתוח קול.
השתתפה במחזות זמר בעיר ולקחה חלק בהרכבים מקומיים.
כשלמדה בתיכון התחילה ללמוד ג'אז, ובמקביל למדה בקונסרבטוריון שטריקר פיתוח קול קלאסי, רפרטואר ג'אז, שירה, פסנתר ותיאוריה, והתנסתה בהרכבי ג'אז.
ב־2012–2014, ותוך כדי שירותה הצבאי, למדה ג'אז בשלוחת בית הספר הגבוה ללימודי ג'אז של "ניו סקול" הניו יורקי בקונסרבטוריון שטריקר.
לפי התוכנית לשיתוף הפעולה בין המוסדות הייתה אלג'ם אמורה לסיים את הלימודים בניו יורק, אך בסביבות השנה השלישית ללימודים בתוכנית היא החליטה לעבור לברלין.
מכיוון שלסביבתה היה קשה לבטא את שמה הפרטי, אימצה לעצמה שם במה: "J.Lamotta" ("ג'יי למוטה"), בהשראת דמותו של המתאגרף ג'ייק למוטה בסרט הריאליסטי "השור הזועם": "סרט שנכנס עמוק ללב שלי, והרגשתי צורך לשקף את זה במוזיקה שלי באופן כלשהו", אמרה.
"ההרגשה הזאת של 'אני אראה לכם מה זה'".
בהמשך, כשהצליחה ביפן, נוספה לשם הבמה שלה המילה היפנית "סוזומה" (すずめ, שמשמעותה "ציפור דרור"), וכך היא מכונה ביפן, אך תוספת זאת מושמטת לעיתים.
בברלין למדה הפקה מוזיקלית באופן אוטודידקטי וייסדה הרכב מקומי בן שישה נגנים בשם "The Dizzy Sparrow" (היצירה הייתה באנגלית).
אלג'ם מרבה להפיק את עצמה.
בריאיון סיפרה על החשיבות שהיא רואה בעצמאות כאישה יוצרת, והוסיפה: .
ב־2015 הוציאה לאור מיני-אלבום בשם "Dedicated To".
ב־2016 הוציאה לאור שני מיני-אלבומים: "Better Now" ו־"Grains of Sand".
באותה השנה חתמה על חוזה עם "ג'קרטה רקורדס" , לייבל אינדי גרמני.
ב־2017 יצא לאור אלבומה הראשון במסגרת הלייבל, "Conscious Tree".
ב־2018 יצא לאור אלבומה השני במסגרת הלייבל, "Suzume".
בשנה זאת יצא גם אלבום רמיקס ל־"Suzume" בשם "Suzume Remixed".
עם האלבום "Suzume" החל קשר מיוחד של הזמרת עם הקהל היפני, לאחר שהשדרן והדי ג'יי המוכר שם פיטר ברקן ניגן את המוזיקה שלה והציג אותה לקהל היפני.
מאז אותו מאורע, חברות תקליטים יפניות החלו להפיץ את האלבומים שלה עם מיתוג מקומי, והיא שיתפה פעולה עם מפיקים ומוזיקאים מקומיים.
ב־2020 יצא לאור המיני-אלבום "Brand New choice".
ב־2021 הוציאה לאור יחד עם המפיק היפני בודמונק את אלבומה השלישי, "Searching Skies".
עם ההרכב שייסדה בברלין, "The Dizzy Sparrow", הופיעה אלג'ם באירופה, אוסטרליה, קוריאה ויפן.
שירה "If You Wanna" נבחר לפסקול המשכון הסדרה "אחת שיודעת" (אוגוסט 2021).
לאחר שסיבוב ההופעות השלישי שלה ביפן בוטל בעקבות מגפת הקורונה, חזרה אלג'ם לישראל לאחר כשמונה שנים בברלין.
באוגוסט 2021 הוציאה בשיתוף מיכאל מושונוב את הסינגל "טוויסט".
בינואר 2022 הוציאה את הסינגל "פירות", שזכה להשמעות רדיו לאחר שנכנס לפלייליסט של גלגלצ ושל כאן גימל.
באפריל של אותה שנה הוציאה בשיתוף אברי ג'י את הסינגל "עיניים".
ב־15 ביולי 2022, יצא אלבומה הראשון בעברית, "ככה שמעתי", בו שיתפה פעולה עם ג'ני פנקין, אברי ג'י ומיכאל מושונוב.
בנובמבר של אותה שנה, הוציאה את הסינגל "קריוקי" בשיתוף עם ג'ני פנקין.
ב־4 במרץ 2024 יצא אלבומה השני בעברית, "אסולין", בהפקת אופירי.
כמה ימים לאחר צאת האלבום הכריזה על סיבוב הופעות בגרמניה ושמו "The Asulin Tour".
ב־5 בספטמבר הוציאה את הסינגל "עללשון", וב־16 באוקטובר הוציאה לו גרסה יפנית בשם "warawara".
ב־18 באוקטובר הוציאה את הטראק "Locked In" בשיתוף עם מפיקי ההאוס "Sound Junkeyz".
ב-15 בינואר 2025 הוציאה לאור את הסינגל "דנה אינטרנשיונל", המהווה מחווה לדנה אינטרנשיונל.
ב-9 ביוני של אותה השנה הוציאה לאור את הסינגל "ZE WOW" בשיתוף מותג מסיבות הגייז "פוראבר תל אביב" לכבוד חודש הגאווה.
J1407b המכונה גם כ-"Super Saturn" (בעברית: "סופר שבתאי" או "שבתאי על") הוא כוכב לכת חוץ-שמשי.
נקרא על שמו של כוכב הלכת שבתאי, כיוון שמזכיר הוא את שבתאי בצבעו ובטבעותיו.
אך עם זאת מכיל 30 טבעות לעומת 7 של שבתאי, ובנוסף טבעותיו גדולות פי 200 משל שבתאי, מה שמעניק לו את הכינוי "סופר" ("Super").
מרחקו של J1407b מכדור הארץ הוא כ-434 שנות אור, ומסתו היא כ-90% ממסתו של כוכב האם שלו.
הכוכב נחשב לכוכב צעיר, גילו המעורך הוא כ-16 מיליון שנה.
לכוכב יש עוצמה של כ-12.3 ודרוש טלסקופ בשביל לראותו.
שמו של הכוכב מגיע מהתוכנית (Wide Angle Search for Planets) SuperWASP ומהקואורדינטות של הכוכב.
הכוכב משתנה בשל כוכב הלכת (כוכב האם J1407) אשר סובב סביבו, ולכן קיבל את כינוי הכוכב המשתנה V1400 Centauri.
בשנת 2007, נצפה הכוכב J1407 (כוכב האם) מוקף על ידי לפחות גוף מרכזי אחד שמזיז אותו ממקומו, J1407b, הכוכב נחשב לכוכב גז ענק, או לננס חום, עם מערכת טבעות עצומה.
תצפיות שלאחר מכן לא איתרו בהצלחה את J1407b, מה שמצביע על כך שהוא נמצא במסלול אקסצנטרי מאוד סביב הכוכב.
בשנת 2021, התגלה שכוכב האם משתנה מאוד, עם מחזור פעילות מגנטית של כ-5.4 שנים, לא זוהו עוד עדויות לגבי כוכבי לכת נוספים במערכת.
"J'aime la vie" (בעברית: אני אוהבת את החיים) היה השיר הזוכה בתחרות אירוויזיון 1986, בביצועה של סנדרה קים עבור בלגיה.
בלגיה סיימה במקום האחרון באירוויזיון 1985, ובכך השיגה את המהפך הנדיר מהמקום האחרון לראשון תוך שנה אחת.
השיר מהווה גם את הניצחון היחיד של בלגיה באירוויזיון, עד היום.
ב-1986 נכלל השיר באלבום של קים, הנושא את אותו השם.
לאחר יציאתו לאור כסינגל, הוא עמד בראש מצעד הסינגלים של בלגיה במשך שבעה שבועות, והיה הלהיט הנמכר ביותר במדינה ב-1986. הוא הגיע גם ל-20 הראשונים במצעדים באוסטריה, הולנד, פורטוגל ושוודיה.
פירוש שמו של השיר הוא "אני אוהב את החיים", השיר הוא שיר חיובי, העוסק בהנאה שיש בחיים.
מילות השיר מסופרות מנקודת מבטה של קים בת ה-15, המתארת חוויות שונות שהיא אוהבת בחיים אל מול רגשות עמוקים יותר.
קים שרה כי הקשבה למוזיקה של ז'אק ברל ומוצרט גורמת לה "להרגיש קטנה ומדוכאת", אך למרות זאת היא ממשיכה לאהוב את החיים ולמצוא את האופטימיות והטוב שבכך.
במהלך שבוע התצוגה המקדימה, קים שרה את השיר על רקע קליפ המציג "דברים שהיא אוהבת".
בסרטון היא עושה דברים רבים שנעימים לה, כולל השתתפות בשיעור חינוך גופני, בילוי עם חברים, האזנה לווקמן שלה, קניית גביע גלידה גדול וביצוע ריקוד כוריאוגרפי בסטודיו להתעמלות.
הסרטון שוחזר סצנה אחר סצנה כ-25 שנה מאוחר יותר כפרסומת של חברת הביטוח דלתא לויד.
הסרטונים החדשים והישנים הוצגו אז זה לצד זה.